**Cvičenia – podmienky**

1. Napíšte program, ktorý otestuje, či číslo na vstupe je párne číslo.
2. Napíšte program, ktorý zistí, či je zadané číslo na vstupe trojciferné.
3. Napíšte program, ktorý načíta od užívateľa trojicu celých čísel, zistí najväčšie z nich a vypíše ho ako maximum.
4. Zostavte program, ktorý vypíše známku na základe dosiahnutých bodov z previerky. Užívateľ zadá počet bodov, ktorý v previerke dosiahol. Vy na základe stupnice určíte známku.
5. Prevodová tabuľka stupníc teploty C, F, K – naprogramujete tabuľku prevodov medzi teplotnými stupnicami s možnosťou výberu typu prevodu užívateľom.
6. Zvolené číslo predstavuje poradie dňa v roku. Program určí dátum. Berte do úvahy všetky možnosti, ktoré môžu nastať.
7. Načítajte od používateľa miery modelky a vypíš , či je ideálna (t.j. má miery 90-60-90 a výšku aspoň 175 cm).
8. Načítajte číslo mesiaca a podľa neho vypíšte, či ide o jarný, letný, jesenný alebo zimný mesiac.
9. Napíšte program, ktorý vypočíta BMI index a vypíše, či máte alebo nemáte nadváhu. BMI = telesný hmotnostný index, vyráta sa ako podiel hmotnosti v kilogramoch a výšky v metroch na druhú, BMI > 18,5 podváha, 18,5<=BMI<25 normálna hmotnosť, 25<=BMI<30 nadváha, BMI>30 obezita.
10. Napíšte program, ktorý načíta deň a mesiac narodenia používateľa a vypíše jeho znamenie v zverokruhu:  
    vodnár 21. 1.- 19. 2., blíženci 21. 5. – 21. 6., váhy 24. 9. – 23. 10.,  
    ryby 20. 2. – 20. 3., rak 22.6. – 22. 7., škorpión 24. 10. – 22. 11.,  
    baran 21. 3. – 20. 4., lev 23. 7. – 23. 8., strelec 23. 11. – 21. 12,  
    býk 21. 4. – 20. 5., panna 24. 8 – 23. 9., kozorožec 22. 12 – 20. 1.

• Upravte program tak, aby vypísal jeho znamenie v čínskom horoskope:  
potkan 1900, 1912, 1924, ...,  
byvol 1901, 1913, 1925, ...,  
tiger 1902, 1914, 1926, ...,  
zajac 1903, 1915, 1927, ...,  
drak 1904, 1916, 1928, ...,  
had 1905, 1917, 1929, ...,  
kôň 1906, 1918, 1930, ...,  
ovca 1907, 1919, 1931, ...,  
opica 1908, 1920, 1932, ...,  
kohút 1909, 1921, 1933, ...,  
pes 1910, 1922, 1934, , ...,  
kanec 1911, 1923, 1935, , ....

1. Načítajte od používateľa tri čísla, usporiadajte ich od najmenšieho po najväčšie, zistite, či sú to strany trojuholníka a akého (pravouhlý, rovnoramenný, rovnostranný).
2. Napíšte program, ktorý načíta rodné číslo a vypíše, či ide o muža alebo ženu a dátum narodenia tejto osoby.
3. Napíšte program na vyriešenie kvadratickej rovnice *ax2+bx+c=0*, keď používateľ zadá *a, b, c*.